કેલિફોર્નિયા- ડેટા લીક મામલામાં આરોપોનો સામનો કરી રહેલા ફેસબુકે પોતાની શાખ અને લોકોનો ભરોસો પાછો મેળવવા નવું પગલું ઉઠાવ્યું છે. ફેસબુક પર એવો પણ આરોપ લાગતો રહ્યો છે કે, અનેક દેશોમાં લોકતાંત્રિક ચૂંટણીઓમાં નુકસાન પહોંચાડવા ફેસબુકે પ્રયાસ કર્યા છે. આ ઘટનાઓ બાદ ફેસબુકની નવી ગાઈડલાઈન મુજબ રાજકીય જાહેરાતો માટે પૈસા ચૂકવનારી સંસ્થા અથવા લોકોનું નામ પણ જાહેરાતની સાથે જારી કરવામાં આવશે. ફેસબુકના જણાવ્યા અનુસાર જાહેરાત માટે નાણાં ચૂકવનારા વ્યક્તિ અથવા સંસ્થાની સત્યતાની પણ તપાસ કરવામાં આવશે. ફેસબુકનો આ પ્રયાસ ચૂટણીઓમાં થર્ડપાર્ટીની દખલગીરી ઓછી કરવા માટે માનવામાં આવી રહ્યો છે.